एक \"पियानो\' के मूक स्वरों से दो जीवन में गूंजे खटमिट्ठे स्वर
फिल्म अभिनेता रघुवीर यादव ने किया जबर्दस्त अभिनय
भास्कर संवाददाता|सागर
दो तन्हा जिंदगियों को ट्रैजीकौमिक सफर से गुजारते हुए किस मुकाम पर पहुंचा देता है...पियानो। इसका मंचन नाटक पियानों में बखूबी किया गया। नाटक में सूत्रधार अबीर यादव, खरीददार की भूमिका फिल्म अभिनेता रघुवीर यादव और मिसेज डिसिलबा की रोशनी अचरेजा ने निभाई। नाटक शनिवार को शाम 7.30 बजे से रवीन्द्र भवन में द्वितीय राष्ट्रीय नाट्य समारोह 2015 के अंतर्गत किया गया। यह प्ले फेरेंस कैरिन्थी के फ्रेंच नाटक स्टाईनवे ग्रैंड पर आधारित रूपांतरण, निर्देशन एवं परिकल्पना है। नाटक में बताया गया कि सत्तर के दशक में जब टेलीफोन या खतों के जरिए दूर-दराज के लोगों से बातचीत हो पानी थी। उसी दरमियान मुंबई में अलग-अलग जगहों के फ्लेटों में इंसान अपनी जिंदगी से जूझ रहे हैं। एक मैडम पियानो बेचना चाहती है और दूसरा खरीदना चाहता है। आदमी लगातार मैडम को फोन कर उसका जीना मुश्किल कर देता है।
मप्र के कलाकार हिम्मत जुटाए तो दुनिया में आग लगा दें : यादव
जिंदगी में कुछ मुकाम हासिल करने के लिए जिद और जुनून जरूरी होता है। मप्र में कलाकारों की भरमार है, लेकिन वे हिम्मत नहीं जुटा पाते हैं। इनमें कॉन्फिडेंस की कमी होती है। ये अगर थोड़ी मेहनत करें तो दुनिया में आग लगा दंे। करीब 70 से अधिक नाटक व 2500 शो कर चुके जाने-माने म्युजिक कम्पोजर, सेट डिजायनर, स्टेज और टेलीविजन एक्टर फिल्म अभिनेता रघुवीर यादव ने पत्रकारों से चर्चा के दौरान यह बताया। आर्ट और कॉमर्शियल फिल्मों में से आप क्या पसंद करते है। इस सवाल के जवाब में उन्होंने कहा कि मेरे हिसाब से फिल्में सिर्फ दो प्रकार की होती हैं, अच्छी और बुरी। जो फिल्म हिट हो और पसंद की जाए वहीं पसंद करता हूं। आज कल की फिल्मों और सीरियलों के प्रोडक्शन पर उन्होंने नाराजगी व्यक्त करते हुए कहा कि ये फिल्में और सीरियल एक बार से दूसरी बार देखे जाना मुझे नहीं लगता कोई पसंद करता है। इनमें आत्मा नहीं होती है। जबकि पुराने म्युजिक और फिल्मों को लोग ज्यादा बार-बार देखना पसंद करते हंै।
सागर. द्वितीय राष्ट्रीय नाट्य समारोह के अंतिम दिन पियानो नाटक का मंचन करते कलाकार रघुवीर यादव और रोशनी अचरेजा।
hin_Deva mai_Deva bho_Deva hin_Deva hin_Deva hin_Deva hin_Deva